Uruguay

Uruguay sijaitsee Etelä-Amerikan itärannikolla ja on mantereen toiseksi pienin valtio. Se eroaa muista alueen maista mm. korkean lukutaitoasteen, suuren kaupunkikeskiluokan ja suhteellisen tasaisen tulonjaon vuoksi. Uruguayssa on yksi Etelä-Amerikan mielenkiintoisimmista pääkaupungeista, hurmaavia siirtomaa-ajan kaupunkeja ja kansainvälisesti tunnettuja rantalomakohteita. Ilmapiiri on varsin eurooppalainen ja ilmasto lauhkea. Kello on 5 tuntia vähemmän kuin Suomessa. == Alueet == == Kaupungit == Montevideo - pääkaupunki. Chuy - Brasilian rajalla Colonia del Sacramento - siirtomaa-ajan kaupunki Fray Bentos Juan Lacaze La Paloma Nueva Palmira Paysandu Punta del Este Piriapolis Salto == Muut kohteet == == Ymmärrä == Uruguay on sekä väestömäärältään että pinta-alaltaan yksi Etelä-Amerikan pienimmistä maista. Vihreät niityt, joilla on vähän puita ja laiduntavaa karjaa, hallitsevat ympäristöä, eivätkä maanpinnan muodot ole kovin vaihtelevia. Vaikka Uruguaylla ei ole paljon tarjottavaa luonnon ystäville, sisämaan viehättävissä kaupungeissa ja kylissä on kuitenkin mukava vierailla. Ne ovat päivämatkan päässä Montevideosta. Uruguayn liikenneyhteydet ovat hyvät ja välimatkat lyhyitä. Uruguayn vehreä sisämaa tarjoaa nostalgisen katsauksen siihen, mitä Etelä-Amerikka olisi aikoinaan edustanut uusille asukkailleen - rikas, hedelmällinen maaperä, paikka, joka soveltui maanviljelyyn. Matkailija voi tuntea saapuneensa paikkaan, jossa nämä odotukset ovat samalla täyttyneet. Maanosansa hälinästä ja mullistuksista eristyksissä oleva Uruguay hengittää rauhallisesti. Pääkaupunki Montevideo sijaitsee vastapäätä Buenos Airesia. Montevideo muistuttaa Buenos Airesia ja sitä kutsutaan usein "Pikku Buenos Aireksiksi". Montevideon parlamenttitalo on monien mielestä maailman kaunein. Eurooppalainen rakennuskanta, runsaat muistomerkit, sekä viihtyisät kahvilat ovat ominaisia kaupungille. Montevideosta länteen sijaitsee maan tärkein maatalousalue, joka on kaunista nähtävää. Alueella on myös hyviä museokohteita tarjoava Paysandú, joka on Uruguayn toiseksi suurin kaupunki. Pääkaupungista itään mentäessä löytyy paljon turistien suosiossa olevia rantoja. Uruguayn paras rantaloman viettopaikka on kuitenkin maan kaakkoisosassa oleva Punta del Este, jossa aikaa voi viettää esim. kalastaen golfaten, sukellellen ja asumukseksi voi hankkia hulpean lomahuvilan. Uruguayn suosituin urheilulaji on jalkapallo, koripallon ollessa toiseksi suosituinta. Elokuvat ja tanssiminen ovat suosittuja, mutta nuoret ihmiset käyvät myös teatterissa ja konserteissa. === Ilmasto === Talven (kesä-elokuu) keskilämpötila on +5-15c, mutta tuulet saattavat joskus olla hyvinkin purevia. Kesällä (joulu-maaliskuu) päivän keskilämpötilat ovat +23c tienoilla, joinakin päivinä lämpötila nousee yli +30c:n. == Tule == === Lentokoneella === Uruguayssa on paljon kansainvälisiä lentokenttiä. === Junalla === === Autolla === === Bussilla === === Laivalla === == Liiku == == Puhu == Espanja on maan kansallinen kieli ja sitä puhutaan kaikkialla. Uruguayssa espanjalla on oma paikallinen murre. Portuñol (tai Brasilero) on espanjan ja portugalin sekoitus ja sitä käytetään Brasilian rajalla. Montevideon ja Punta del Esten ulkopuolella puhutaan hyvin vähän englantia. Englantia puhutaan vain suosituimmissa turisti-paikoissa, ja joissakin ravintoloissa on englanninkielen taitoista henkilökuntaa. Muista ottaa sanakirja mukaan, mikäli et osaa espanjaa. == Osta == === Hintataso === == Syö == Uruguayssa syödään paljon lihaa. Tyypillistä on myös chivito, maukas ja kookas lihavoileipä. Pienempiin naposteltaviin kuuluu mm olímpicos (kolmioleivät) ja húngaros (mausteinen makkara hotdog-sämpylässä). == Juo == Mate, paikallinen teentapainen yrttijuoma, tulee vastaan kaikkialla. Clericó, valkoviinin ja hedelmämehun sekoitus, on myös suosittua. Lukuisat baarit ja kahvilat tarjoavat mahdollisuuksia illanviettoon ja yhdessäoloon pienen purtavan tai juotavan merkeissä. == Nuku == == Opiskele == Koulujärjestelmä on Uruguayssa 12-vuotinen ja kaksitasoinen: kuusi vuotta peruskoulua ja kuusi vuotta toisen asteen koulua. Kaksi viimeistä toisen asteen kouluvuotta valmistavat oppilaita yliopisto-opiskeluun. Koulupuvut ovat pakollisia vain yksityiskouluissa. Kouluvuosi alkaa maaliskuussa ja päättyy marraskuussa. Uruguaylainen koulujärjestelmä on ennen kaikkea opiskelupainotteinen; opiskelun ulkopuolisia harrastuksia, urheilukerhoja yms. ei koulujen puitteissa yleensä juuri ole. Urheilu- ja muita aktiviteetteja on kuitenkin tarjolla runsaasti koulu ulkopuolella. == Työskentele == == Pysy turvassa == == Pysy terveenä == == Kunnioita == == Ota yhteyttä ==